CELEX: 32015R1978
Language: hu
Date: 2015-08-28 00:00:00
Title: A Bizottság (EU) 2015/1978 felhatalmazáson alapuló rendelete (2015. augusztus 28.) a 978/2012/EU európai parlamenti és tanácsi rendeletnek a 8. cikk alkalmazásának az említett rendelet VI. mellékletében felsorolt módozatai tekintetében történő módosításáról

5.11.2015   
            
            
               HU
            
            
               Az Európai Unió Hivatalos Lapja
            
            
               L 289/1
            
         A BIZOTTSÁG (EU) 2015/1978 FELHATALMAZÁSON ALAPULÓ RENDELETE
   (2015. augusztus 28.)
   a 978/2012/EU európai parlamenti és tanácsi rendeletnek a 8. cikk alkalmazásának az említett rendelet VI. mellékletében felsorolt módozatai tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről szóló, 2012. október 25-i 978/2012/EU európai parlamenti és tanácsi rendeletre (1) és különösen 8. cikkének (6) bekezdésére,
   mivel:
   
               (1)
            
            
               A 978/2012/EU rendelet 8. cikkének (1) bekezdése értelmében az általános tarifális preferenciák rendszerének (a továbbiakban: GSP) általános előírása szerinti tarifális preferenciákat fel kell függeszteni olyan, egy adott GSP-kedvezményezett országból származó, valamely GSP-áruosztályba tartozó termékek tekintetében, amelyek esetében az ebből a GSP-kedvezményezett országból az Unióba irányuló behozatal három egymást követő évben vett átlagértéke meghaladja a VI. mellékletében felsorolt határértékeket. Az egyes határértékeket az azonos termékek valamennyi GSP-kedvezményezett országból az Unióba irányuló behozatala összértékének százalékaként kell kiszámítani.
            
         
               (2)
            
            
               A GSP-kedvezményezett országok listájának módosítása esetén a 978/2012/EU rendelet felhatalmazza a Bizottságot arra, hogy felhatalmazáson alapuló jogi aktusokat fogadjon el a VI. melléklet módosítása céljából, hogy az említett mellékletben felsorolt módozatokat kiigazítsa annak érdekében, hogy a 8. cikk (1) bekezdésében meghatározott átsorolt áruosztályok súlya arányosan ne változzon.
            
         
               (3)
            
            
               A Bizottság 1421/2013/EU felhatalmazáson alapuló rendelete (2)2015. január 1-jei hatállyal törölte Kínát, Ecuadort, a Maldív-szigeteket és Thaiföldet a 978/2012/EU rendelet II. mellékletében szereplő GSP-kedvezményezett országok listájáról. Tekintettel arra, hogy az említett országok a GSP-behozatal jelentős hányadát képviselik, ezen országoknak a kedvezményezettek listájából történő törlése szükségessé teszi a 978/2012/EU rendelet VI. mellékletében felsorolt módozatok módosítását.
            
         
               (4)
            
            
               A 978/2012/EU rendelet II. mellékletében szereplő országok listájában az említett rendelet hatálybalépése és 2015. január 1-je között eszközölt valamennyi módosítás következtében az összes GSP-kedvezményezett országból az Unióba irányuló, az utolsó három egymást követő év (2012–2014) átlaga alapján kiszámított teljes behozatal 30,71 %-ra csökkenne. Az V. melléklet S-2a., S-3. és S-5. áruosztályai kiugró értékeket mutatnak abban az értelemben, hogy ezen áruosztályok esetében jelentéktelen mértékű (kevesebb mint 10 %) lenne az összes GSP-kedvezményezett országból az Unióba irányuló teljes behozatal visszaesése. Emiatt annak érdekében, hogy az átsorolt áruosztályok súlya arányosan ne változzon, a VI. mellékletben felsorolt két határértéket 47,2 %-ra, illetve 57,0 %-ra kell növelni, kivéve az V. melléklet S-2a., S-3. és S-5. áruosztályai esetében, amelyekre vonatkozóan továbbra is a jelenlegi szintű határértéket kell alkalmazni.
            
         
               (5)
            
            
               Minthogy az 1421/2013/EU bizottsági rendelet 2015. január 1-jei hatállyal törölte Kínát, Ecuadort, a Maldív-szigeteket és Thaiföldet a GSP-kedvezményezett országok listájáról, e rendeletet a következetesség és jogbiztonság érdekében visszamenőleges hatállyal, 2015. január 1-jétől kell alkalmazni,
            
         ELFOGADTA EZT A RENDELETET:
   1. cikk
   A 978/2012/EU rendelet VI. melléklete helyébe a következő szöveg lép:
   
      
         „VI. MELLÉKLET
         
            A 8. cikk alkalmazásának módozatai
         
         
                  
                     1.
                  
                  
                     A 8. cikket akkor kell alkalmazni, ha a cikk (1) bekezdésében említett százalékos arány meghaladja a 57,0 %-ot.
                  
               
                  
                     2.
                  
                  
                     A 8. cikket az V. melléklet S-2a., S-3. és S-5. GSP áruosztályaira akkor kell alkalmazni, ha a cikk (1) bekezdésében említett százalékos arány meghaladja a 17,5 %-ot.
                  
               
                  
                     3.
                  
                  
                     A 8. cikket az V. melléklet S-11a. és S-11b. GSP áruosztályaira akkor kell alkalmazni, ha a cikk (1) bekezdésében említett százalékos arány meghaladja a 47,2 %-ot.”
                  
               
   
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2015. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. augusztus 28-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 303., 2012.10.31., 1. o.
   
   
      (2)  A Bizottság 2013. október 30-i 1421/2013/EU felhatalmazáson alapuló rendelete az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendelet I., II. és IV. mellékletének módosításáról (HL L 355., 2013.12.31., 1. o.).